Rikunarita-ORG/Wikinium huggingface dataset:
# মহেশ্বৰী

| মহেশ্বৰী |
| --- |
|  |
| জন্ম | চেন্নাই, তামিলনাড়ু |
| পেচা | * অভিনেত্ৰী
* ফেচন ডিজাইনাৰ
 |
| দাম্পত্যসঙ্গী | জয়কৃষ্ণ (বি. ২০০৮) |

**মহেশ্বৰী**  (ইংৰাজী: Maheswari) এগৰাকী ভাৰতীয় প্ৰাক্তন অভিনেত্ৰী, যিয়ে প্ৰধানকৈ তেলেগু আৰু তামিল ভাষাৰ ছবিত অভিনয় কৰিছিল। ১৯৯৪ চনৰ পৰা ২০০০ চনলৈ তেওঁ তেলেগু আৰু তামিল ছবিৰ অন্যতম আগশাৰীৰ অভিনেত্ৰীসকলৰল অন্যতম আছিল। তেওঁ জগপতি বাবু, জে ডি চক্ৰৱৰ্তী, ৰবি তেজা, অজিত কুমাৰ, চিয়ান বিক্ৰম, প্ৰভু, অৰ্জুন সৰ্জা, প্ৰভু দেৱা, শিৱ ৰাজকুমাৰ আদি প্ৰধান তাৰকাৰ সৈতে অভিনয় কৰে। পেল্লী (১৯৯৭), গুলাবী (১৯৯৫), কৰুত্থমা (১৯৯৪), আৰু উল্লাসম (১৯৯৭) ছবিত অভিনয়ৰ বাবে তেওঁ বেছিকৈ পৰিচিত।

## কেৰিয়াৰ

১৭ বছৰ বয়সতে ১৯৯৪ চনত ভাৰতীৰাজৰ পৰিচালনাত নিৰ্মিত তামিল ছবিৰ কৰুত্থামাৰ জৰিয়তে চলচ্চিত্ৰীয় জীৱন আৰম্ভ কৰে আৰু ছবিখনে বক্স অফিচত সফল হয়। ১৯৯৫ চনত গুলাবী নামৰ দ্বিতীয়খন তেলেগু ছবিৰে তেলেগু ভাষাত জনপ্ৰিয় হৈ উঠে। ইয়াত তেওঁ অভিনেতা জে ডি চক্ৰৱৰ্তীৰ সৈতে বিপৰীতে পূজাৰ মুখ্য চৰিত্ৰত অভিনয় কৰে। পৰৱৰ্তী সময়ত তেওঁ বহুত ছবিৰ অফাৰ পায়। মহেশ্বৰীৰ প্ৰথম কানাড়া ছবি আছিল ১৯৯৫ চনৰ অন্নভ্ৰা মক্কলু। ১৯৯৬ চনত ৰাম গোপাল বাৰ্মাৰ নিৰ্মাণ আৰু পৰিচালনাত প্ৰথমখন হৰৰ ছবি দেয়মত কাম কৰে। ইয়াত তেওঁ কবৰস্থানৰ ওচৰৰ এৰাপৰলীয়া ঘৰ এটা কিনা, সিন্ধুৰ ভনীয়েক মাহীৰ চৰিত্ৰত অভিনয় কৰিছিল। এই ছবিখনত আৰু ১৯৯৬ চনৰ তেলেগু অপৰাধমূলক ছবি ম্ৰুগমত তেওঁ পুনৰ অভিনেতা জে ডি চক্ৰৱৰ্তীৰ সৈতে অভিনয় কৰে। ১৯৯৯ চনত বহু বঁটা বিজয়ী ছবি নী কোছমত মুখ্য চৰিত্ৰত অভিনয় কৰি তেওঁ শ্ৰেষ্ঠ অভিনেত্ৰীৰ নন্দী বঁটা আজুৰি আনিবলৈ সক্ষম হয়।

তিৰুমালা তিৰুপতি ভেংকটেশ ছবিত অভিনয় কৰাৰ পিছত ২০০০ চনত কেৰিয়াৰৰ শীৰ্ষত থাকোঁতেই তেওঁ চলচ্চিত্ৰ জগত ত্যাগ কৰে। ২০০৮ চনত তিৰুপতিৰ চফটৱেৰ ইঞ্জিনিয়াৰ জয়কৃষ্ণৰ সৈতে তেওঁ বিবাহপাশত আবদ্ধ হয়।

বৰ্তমান তেওঁ ফেশ্বন ডিজাইনাৰ হিচাপে বিকল্প কেৰিয়াৰ গঢ়ি তুলিছে আৰু শেহতীয়াকৈ হায়দৰাবাদত এটা ষ্ট'ৰ খুলি তেওঁৰ নতুন লেবেল ‘মাহে আয়পন’ মুকলি কৰিছে, যিটো শ্ৰীদেৱীয়ে উদ্বোধন কৰিছিল।

## তথ্য সংগ্ৰহ

## বাহ্যিক সংযোগ

* মহেশ্বৰী সম্পৰ্কে ইণ্টাৰনেট মুভি ডাটাবেছত থকা তথ্য।
# সোণাল চৌহান

| সোণাল চৌহান |
| --- |
|  ২০২৩ চনত চৌহান |
| জন্ম | ১৬ মে', ১৯৮৫ (৪১ বছৰ) অথবা ১৬ মে', ১৯৮৭ (৩৯ বছৰ) বুলন্দচহৰ অথবা আগ্ৰা, উত্তৰ প্ৰদেশ, ভাৰত |
| *শিক্ষানুষ্ঠান* | গাৰ্গী কলেজ |
| পেচা | মডেল, অভিনেত্ৰী, গায়িকা |
| সক্ৰিয় হৈ থকা সময় | ২০০৫–বৰ্তমান |
| পদবী | ফেমিনা মিছ ইণ্ডিয়া ৱৰ্ল্ড টুৰিজিম ২০০৫ *মিছ ৱৰ্ল্ড টুৰিজিম ২০০৫* |

**সোণাল চৌহান** (ইংৰাজী: Sonal Chauhan; জন্ম: ১৬ মে' ১৯৮৫/১৯৮৭) এগৰাকী ভাৰতীয় অভিনেত্ৰী, গায়িকা, মডেল আৰু সৌন্দৰ্য প্ৰতিযোগিতাৰ খিতাপধাৰী। তেওঁ মূলতঃ তেলুগু আৰু হিন্দী চলচ্চিত্ৰত কাম কৰে। ২০০৫ চনত তেওঁ ফেমিনা মিছ ইণ্ডিয়া আৰু মিছ ৱৰ্ল্ড টুৰিজিম খিতাপ অৰ্জন কৰিছিল।

২০০৮ চনত হিন্দী ছবি *জন্নত*-ৰ জৰিয়তে তেওঁ অভিনয় জীৱনৰ পাতনি মেলে আৰু তেলুগু ছবিত তেওঁৰ অভিষেক ঘটে একে বছৰতে মুক্তি পোৱা *ৰেইনবো* ছবিৰ জৰিয়তে। চৌহানে ২০১০ চনত *চেলুভিয়ে নিনে নোডালু*-ৰ জৰিয়তে কানাড়া ছবিত আৰু ২০১৫ চনত *ইঞ্জি ইডুপ্পাঝাগি*-ৰ জৰিয়তে তামিল ছবিত অভিনয় আৰম্ভ কৰে। তেওঁ *লেজেণ্ড* (২০১৪), *পণ্ডগা চেস্কো* (২০১৫), *চাইজ জিৰো* (২০১৫) আৰু *ডিক্টেটৰ* (২০১৬) আদি সফল ছবিৰ অংশ হৈ আহিছে।

## প্ৰাৰম্ভিক জীৱন

চৌহানৰ জন্ম এটা ৰাজপুত পৰিয়ালত হৈছিল। তেওঁ নয়ডাত দিল্লী পাব্লিক স্কুলত অধ্যয়ন কৰিছিল। তাৰ পিছত তেওঁ নতুন দিল্লীৰ গাৰ্গী কলেজৰপৰা দৰ্শন বিষয়ত সন্মানীয় স্নাতক ডিগ্ৰী লাভ কৰে।

## কৰ্মজীৱন

### মডেলিং কেৰিয়াৰ

মালয়েছিয়াৰ চাৰাৱাক ৰাজ্যৰ মিৰিত অনুষ্ঠিত মিছ ৱৰ্ল্ড টুৰিজিম ২০০৫ খিতাপ তেওঁ লাভ কৰিছিল। তেওঁ হৈছে মিছ ৱৰ্ল্ড টুৰিজিম খিতাপ অৰ্জন কৰা প্ৰথমগৰাকী ভাৰতীয়। তেওঁ 'এফ এইচ এম' (FHM) আলোচনীৰ বেটুপাততো স্থান লাভ কৰিছিল।

### অভিনয় জীৱন

*৩জি* ছবিৰ দৃশ্যগ্ৰহণৰ সময়ত চৌহান
তেওঁ প্ৰথমবাৰৰ বাবে পৰ্দাত দেখা দিছিল হিমেশ ৰেশমিয়াৰ এলবাম *আপ কা সুৰুৰ*-ত।[*উদ্ধৃতিৰ প্ৰয়োজন*] ছবি জগতত তেওঁ ইমৰান হাছমীৰ বিপৰীতে আত্মপ্ৰকাশ কৰিছিল।

## তথ্যসূত্ৰ

## বাহ্যিক সংযোগ

* Sonal Chauhan সম্পৰ্কে ইণ্টাৰনেট মুভি ডাটাবেছত থকা তথ্য।
* এক্সত সোণাল চৌহান
* ইনষ্টাগ্ৰামত Sonal Chauhan